உலகப் புகழ்பெற்றவை ஆன் ஃப்ராங்க் (Anne Frank) டைரிக் குறிப்புகள். யூதப் பெண்ணான ஆன் ஃப்ராங்க், நாஜிப் படைகளின் கண்களில் படாமல் ஒளிந்து வாழ்ந்தபோது எழுதிய வாழ்க்கை அனுபவங்கள் ஒவ்வொன்றும் வலியும் வேதனையும் நிரம்பியவை. அதில் ஆன், ஓரிடத்தில் இப்படி எழுதியிருந்தார்... `பிறருக்குக் கொடுத்து உதவுவதால், ஒருவர்கூட ஏழையாவதில்லை.’ ஒரு நாளல்ல, இரண்டு நாள்களல்ல... கிட்டத்தட்ட இரண்டு ஆண்டுகள் தலைமறைவு வாழ்க்கையின்போது அவர் எழுதிய வரிகள் இவை. அப்படியானால், கொடுப்பதின், பிறருக்கு உதவுவதின் அருமையை அவர் உணர்ந்துதான் எழுதியிருப்பார்... அல்லவா!? எதையும் பெறுவதைவிட, கொடுப்பதில்தான் மகிழ்ச்சி அதிகம். சரி, ஒன்றை ஏன் பிறருக்குக் கொடுக்க வேண்டும்... அடுத்தவருக்காக என்று எதையும் ஏன் விட்டுச் செல்ல வேண்டும்? தங்கள் அனுபவங்களை, வரலாற்றை, புதிய கண்டுபிடிப்புகளை, எண்ணற்ற தொழில்நுட்பத்தை நம் முன்னோர் நமக்காக விட்டுச் சென்றதால்தான் நாம் இன்றைக்கு மகிழ்ச்சியான, வசதியான வாழ்க்கையை அனுபவித்துக்கொண்டிருக்கிறோம். இதை நம்மில் யாருமே உணர்வதில்லை. பிறருக்காக எதையும் விட்டுச் செல்வதிலிருக்கும் மகத்துவத்தை உணர்த்தும் கதை இது!